Publication: Magyar Közlöny
Issue: MK-2007-156 (Year: 2007, Number: 156)
Era: 2004-2010
Section: megállapítások és javaslatok hasznosításáról, az intézkedési tervek megvalósításáról, az ellenõrzési megállapítások és ajánlások hasznosulásának tapasztalatairól, az ellenõrzési tevékenység fejlesztésére vonatkozó javaslatokról [193/2003. (XI. 26.) Korm. rendelet 31. § (3) bekezdés].
Paragraph Index: 2002

2. Az elsõ szintû pénzügyi irányítási és ellenõrzési feladatok a FEUVE rendszerében Az elsõ szintû pénzügyi irányítási és ellenõrzési feladatok magukban foglalják: – a pénzügyi döntések dokumentumainak elkészítését (ideértve a költségvetési tervezés, a kötelezettségvállalások, a szerzõdések, a kifizetések, a szabálytalanság miatti visszafizettetések dokumentumait is), – az elõzetes és utólagos pénzügyi ellenõrzést, a pénzügyi döntések szabályszerûségi és szabályozottság szempontból történõ jóváhagyását, illetve ellenjegyzését, – a gazdasági események elszámolását (a hatályos jogszabályoknak megfelelõ könyvvezetés és beszámolás). A felsorolt tevékenységek feladatköri elkülönítését az Áht. 121. §-ában meghatározottak szerint biztosítani kell. Az elsõ szintû pénzügyi irányítási és ellenõrzési rendszernek biztosítania kell, hogy: – a Gazdasági Igazgatóság valamennyi, gazdálkodással kapcsolatos tevékenysége és célja összhangban legyen a szabályszerûség, szabályozottság és megbízható gazdálkodás elveivel, – az eszközökkel és forrásokkal való gazdálkodásban ne kerüljön sor pazarlásra, visszaélésre, rendeltetésellenes felhasználásra, – megfelelõ, pontos és naprakész információk álljanak rendelkezésre a Gazdasági Igazgatóság gazdálkodásával kapcsolatosan, – a folyamatba épített, elõzetes és utólagos vezetõi ellenõrzés harmonizációjára és összehangolására vonatkozó irányelvek végrehajtásra kerüljenek, – a rendelkezésre álló eszközök és források a szabályszerûség, szabályozottság és megbízható gazdálkodás elveivel összhangban kerüljenek felhasználásra.

Source: https://magyarkozlony.hu/hivatalos-lapok/3fe7bba642a9eaaa958c95490a1a8f9d1c084896/dokumentumok/4d2a9dbb59a063898faf0135caaf34ac9453c87a/letoltes